19.06.18
06.06.18
Lõpuks jõudis chia pudingu hullus ka minu õuele. Purk chia seemnetega on mul kapiriiulil istunud juba nii aastake-poolteist, ilma, et seemnete tase eriti oleks langenud. Kuid viimase kuu-kahe jooksul olen terve suure purgi jõudnud ära süüa ja teistele sisse sööta, kolmandik teist purgitäit otsa. Algul vaikselt, kuid mida soojemaks ilmad läksid ning putru hommikul enam keeta ei viitsinud, seda tihedamini jõudis hommikusöögikaussi hoopis mustaträpsuline puding. Lisaks sai neid visatud lahke peoga küpsetistesse, näiteks sellesse karaskisse, ning niisama iluks ka pudru peale puistatud (need mõned hommikud, kui helbed said ikkagi välja otsitud). Imeline suvemaius! Olen katsetanud erinevaid kombosid, ning on mõned, mis on eriti meeldima hakanud. Siin üks neist, mõõdult küll pigem magustoit kui hommikusöök.
05.06.18
Kellele ei meeldiks maheda kreemiga täidetud hõrgud tuuletaskud? Ning seda arvesse võttes, ...mis võiks veel parem olla kui üks tasku? Aga loomulikult kaks taskut! Mugavalt ehitatud kokku üheks koogiks, et ei peaks häbenema mitu korda koogitaldriku kallal käimist. Prantslased ikka oskavad.